text: ব্রিটেনে লকডাউন অমান্য করলে ৮শ' থেকে ৬ হাজার ৪শ' পাউন্ড পর্যন্ত জরিমানা
  Published: 22 January 2021, 10:07 AM
  পোস্ট ডেস্ক : ব্রিটেনে লক ডাউন অমান্যকারীদের জন্য কঠোর বিধিমালা আরোপ করা হয়েছে।
  হোম সেক্রেটারি প্রীতি প্যাটেল বলেছেন, দায়িত্বজ্ঞানহীন আচরণ জনস্বাস্থ্যের জন্য মারাত্মক হুমকি স্বরূপ। তিনি কোভিড লকডাউনের বিধিনিষেধ লংঘনের মাধ্যমে অবৈধ হাউস পার্টিতে অংশ নেয়া যে কাউকে ৮শ' পাউন্ড জরিমানার ঘোষণা করেছেন। অপরাধের পুনরাবৃত্তির জন্য সর্বোচ্চ ৬হাজার ৪শ' পাউন্ড জরিমানা হবে।
  পুলিশ প্রথম অপরাধের জন্য ৮শ পাউন্ড, দ্বিতীয় বারের জন্য ১৬শ', তৃতীয় বারে ৩ হাজার ২শ' এবং চতুর্থ বা ততোধিক পার্টিতে ধরা পড়লে সর্বোচ্চ ৬ হাজার ৪শ'পাউন্ড পর্যন্ত জরিমানা করবে।